CELEX: 32011R1088
Language: et
Date: 2011-10-27 00:00:00
Title: Komisjoni rakendusmäärus (EL) nr 1088/2011, 27. oktoober 2011 , loa andmise kohta Trichoderma reesei’st (MULC 49755) saadud endo-1,4-β-ksülanaasi ensüümivalmistise ja Trichoderma reesei’st (MULC 49754) saadud endo-1,3(4)-β-glükanaasi kasutamiseks võõrutatud põrsaste söödalisandina (loaomanik Aveve NV) EMPs kohaldatav tekst

28.10.2011   
            
            
               ET
            
            
               Euroopa Liidu Teataja
            
            
               L 281/14
            
         KOMISJONI RAKENDUSMÄÄRUS (EL) nr 1088/2011,
   27. oktoober 2011,
   loa andmise kohta Trichoderma reesei’st (MULC 49755) saadud endo-1,4-β-ksülanaasi ensüümivalmistise ja Trichoderma reesei’st (MULC 49754) saadud endo-1,3(4)-β-glükanaasi kasutamiseks võõrutatud põrsaste söödalisandina (loaomanik Aveve NV)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
            
         
               (2)
            
            
               Määruse (EÜ) nr 1831/2003 artikli 7 kohaselt esitati taotlus Trichoderma reesei’st (MULC 49755) saadud endo-1,4-β-ksülanaasi ensüümivalmistise ja Trichoderma reesei’st (MULC 49754) saadud endo-1,3(4)-β-glükanaasi kasutamise lubamiseks. Taotlusele on lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (3)
            
            
               Taotluses käsitletakse Trichoderma reesei’st (MULC 49755) saadud endo-1,4-β-ksülanaasi ensüümivalmistise ja Trichoderma reesei’st (MULC 49754) saadud endo-1,3(4)-β-glükanaasi kasutamise lubamist võõrutatud põrsaste söödalisandina ning nende klassifitseerimist zootehniliste söödalisandite kategooriasse.
            
         
               (4)
            
            
               Komisjoni määrusega (EÜ) nr 1091/2009 (2) on antud kümneks aastaks luba kasutada kõnealust valmistist broilerkanade puhul.
            
         
               (5)
            
            
               On esitatud uued andmed, mis toetavad taotlust saada luba Trichoderma reesei’st (MULC 49755) saadud endo-1,4-β-ksülanaasi ensüümivalmistise ja Trichoderma reesei’st (MULC 49754) saadud endo-1,3(4)-β-glükanaasi kasutamiseks võõrutatud põrsaste söödalisandina. Euroopa Toiduohutusamet (edaspidi „toiduohutusamet”) jõudis oma 16. juuni 2011. aasta arvamuses (3) järeldusele, et kavandatud kasutustingimuste korral ei avalda Trichoderma reesei’st (MULC 49755) saadud endo-1,4-β-ksülanaasi ensüümivalmistise ja Trichoderma reesei’st (MULC 49754) saadud endo-1,3(4)-β-glükanaasi kasutamine kahjulikku mõju loomade ega inimeste tervisele ega keskkonnale ning selle valmistise kasutamine võib märkimisväärselt soodustada kehakaalu lisandumist ja parandada võõrutatud põrsaste puhul söödaväärindust. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud referentlabori aruande söödalisandi analüüsimeetodi kohta söödas.
            
         
               (6)
            
            
               
                  Trichoderma reesei’st (MULC 49755) saadud endo-1,4-β-ksülanaasi ensüümivalmistise ja Trichoderma reesei’st (MULC 49754) saadud endo-1,3(4)-β-glükanaasi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud viisil.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. oktoober 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  ELT L 299, 14.11.2009, lk 6.
   
      (3)  EFSA Journal 2011; 9(6):2278.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Aktiivsuse ühik täissööda kilogrammi kohta, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: seedimist soodustavad ained.
                  
               
            
                  4a9
               
               
                  Aveve NV
               
               
                  Endo-1,4-β-ksülanaas
                  EC 3.2.1.8
                  Endo-1,3(4)-β-glükanaas
                  EC 3.2.1.6
               
               
                  
                               
                           
                           
                              
                                 Söödalisandi koostis
                              
                              
                                 Trichoderma reesei’st (MULC 49755) saadud endo-1,4-β-ksülanaasi valmistis ja Trichoderma reesei’st (MULC 49754) saadud endo-1,3(4)-β-glükanaas minimaalse aktiivsusega: 40 000 XU (1)ja 9 000 BGU (2)/g
                           
                        
                               
                           
                           
                              
                                 Toimeaine kirjeldus
                              
                              
                                 Trichoderma reesei’st (MULC 49755) saadud endo-1,4-β-ksülanaas ja Trichoderma reesei’st (MULC 49754) saadud endo-1,3(4)-β-glükanaas
                           
                        
                               
                           
                           
                              
                                 Analüüsimeetod
                                  (3)
                              
                              Söödalisandi toimeaine kirjeldus:
                              
                                          —
                                       
                                       
                                          kolorimeetriline meetod, mis põhineb dinitrosalitsüülhappe reageerimisel redutseeriva suhkruga, mis vabaneb endo-1,4-β-ksülanaasi toimimisel ksülaani sisaldavale substraadile;
                                       
                                    
                                          —
                                       
                                       
                                          kolorimeetriline meetod, mis põhineb dinitrosalitsüülhappe reageerimisel redutseeriva suhkruga, mis vabaneb endo-1,3(4)-β-glükanaasi toimimisel β-glükaani sisaldavale substraadile.
                                       
                                    Söödas sisalduvate toimeainete kirjeldus:
                              
                                          —
                                       
                                       
                                          kolorimeetriline meetod, mille puhul mõõdetakse vesilahustuva värvaine vabanemist endo-1,4-β-ksülanaasi toimel nisu arabinoksülaansubstraadist, mis on ristseotud värvainega;
                                       
                                    
                                          —
                                       
                                       
                                          kolorimeetriline meetod, mille puhul mõõdetakse vesilahustuva värvaine vabanemist endo-1,3(4)-β-glükanaasi toimel odra β-glükaansubstraadist, mis on ristseotud värvainega.
                                       
                                    
                        
               
                  Põrsad
                  (võõrutatud)
               
               
                  —
               
               
                  4 000 XU
                  900 BGU
               
               
                  —
               
               
                  
                              1.
                           
                           
                              Söödalisandi ja eelsegu kasutusjuhistes tuleb märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Kuni umbes 35 kg kaaluvate võõrutatud põrsaste puhul.
                           
                        
                              3.
                           
                           
                              Kasutajate ohutus: käitlemisel kasutada respiraatorit, kaitseprille ja kaitsekindaid.
                           
                        
               
                  17.11.2021
               
            
         (1)  1 XU on ensüümi kogus, mis pH-tasemel 4,8 ja temperatuuril 50 °C vabastab kaera/speltanisu ksülaanist 1 μmol redutseerivaid suhkruid (ksüloosi ekvivalente) minutis.
      
         (2)  1 BGU on ensüümi kogus, mis pH tasemel 5,0 ja temperatuuril 50 °C vabastab odra ß-glükaanist 1 μmol redutseerivaid suhkruid (tsellobioosi ekvivalente) minutis.
      
         (3)  Analüüsimeetodite üksikasjad on kättesaadavad ühenduse referentlabori veebilehel: http://irmm.jrc.ec.europa.eu/EURLs/EURL_feed_additives/Pages/index.aspx